Nagyon izgalmas, hogy itt lehetek.
Nagy TED- és TEDx-rajongó vagyok.
Nagyszerűnek tartom ezeket a rendezvényeket.
Cégvezető vagyok, és az egyik alapítója
az Anti-AgingGames.com weboldalnak.
Elárulom ma önöknek, hogy miként maradhatnak meg
szellemileg frissnek.
Tíz szuper tipp, amelyek csökkentik a korai memóriavesztés kockázatát.
Azt szeretném,
hogy ha tetszenek a tippek,
osszák meg őket annyi emberrel, ahánnyal csak tudják:
barátokkal, rokonokkal.
Mindjárt megmutatom a weboldalunkat,
ahonnan letölthetik ezeket.
Tehát ne sokat vacakoljanak jegyzeteléssel.
Tudós munkatársaimmal 17 000 tanulmányon rágtuk át magunkat
ezekért az ötletekért, amelyeket mindjárt elmondok önöknek,
és azokért is, amelyek a weboldalunkon található játékainkban vannak.
De előbb még el kell mondjak önöknek néhány dolgot.
Először is, én nem vagyok orvos.
Játékok készítéséből élek.
Tehát ez nem orvosi tanács,
ez csak egy kiindulópont ahhoz,
hogy elbeszélgessenek orvosukkal
jövendő egészségükről.
Másodszor, itt csak jó dolgok vannak.
Tehát, ne féljenek,
semmivel sem fogom ijesztgetni önöket.
Harmadszor, nem akarok semmit eladni önöknek.
Mindjárt adok önöknek egy VIP-kódot,
így ingyenes elérésük lesz a játékokhoz.
Ne féljenek, semmi étrendkiegészítő, semmi kigyóháj,
semmi ilyesmi,
(Nevetés)
csupán tippek, minden hátsó szándék nélkül.
Hadd adjak egy e-mail címet.
Ha küldenek egy e-mailt a Tips@Anti-Aging-Games.com címre,
megkapják a tippeket,
és egyben egy linket is az oldalunkra.
Vagy felmehetnek közvetlenül az Anti-AgingGames.com oldalra,
és rákattintanak a "brain tips" pontra.
Ez az egész 4-5 éve kezdődött,
amikor az egyik ismerősöm anyukája
alzheimeres lett.
Ahogyan figyeltem ismerősöm, hogy miként viseli ezt,
és hogyan küzd meg vele
érzelmileg, fizikailag, anyagilag,
észrevettem, hogy létezik egy kibeszéletlen, de nagyon mély hiedelem,
hogy ő is alzheimeres lesz majd egykor,
mert ez genetikailag meghatározott,
és végzetszerűnek gondolta, hogy ez fog történni vele is.
Ez egyszerűen nem igaz.
Egyáltalán nem.
Megoszlanak a vélemények,
de az eseteknek csupán 5-8%-át
váltja ki egyetlen gén.
Van egy tanulmány, ami jól mutatja ezt:
ha az egypetéjű ikerpárból az egyik személy alzheimeres lesz,
– egypetéjűek tehát –,
akkor azt várnánk, hogy akkortájt a másikuk is azzá válik,
de ez nem így történik.
Az esetek 21%-ában a másik nem lesz alzheimeres,
vagy csak jóval később, így ez független a genetikai alapoktól.
Tehát erről a 21%-ról akarok beszélni,
és hogy miként változtathatunk életünkön,
hogy valóban csökkentsük a korai memóriavesztés kockázatát.
Az a jó hírem, hogy mindaz, amit elmondok,
egyszerű és olcsó,
és akár már ma is elkezdhetik.
Ne késlekedjünk tovább,
kezdjük az első tanáccsal.
Az első tipp,
és ha mást nem is, ezt mindenképp jegyezzék meg:
a gyors gyaloglás jót tesz agyunknak és szívünknek.
30 perc gyors séta naponta,
heti öt alkalommal,
33%-kal csökkenti az alzheimer kockázatát.
Ha heti 3 alkalommal olyan intenzív gyakorlatokat is végzünk
legalább 20 percen keresztül,
amelyek megemelik pulzusunkat,
akkor a kockázat 50%-ra csökken.
Nagyszerű hír.
Ha nehezünkre esik a gyaloglás,
gyalogolhatunk vízben,
vagy választhatjuk a sífutást helyette;
ha ismernek kerekesszékest, mondják meg neki, hogy használjon kézzel hajtottat.
Bármilyen mozgás, ami gyorsítja a pulzust, ami gyorsabban löki a vért,
az oxigént és tápanyagot az agyba,
segíti a regenerálódást,
a káros anyagok eltávolítását az agyból.
Nagyszerű a hatása.
Az orvos azt fogja mondani, hogy ha már végzünk valamilyen testmozgást,
nagyon fontos,
hogy végezzük következetesen.
Kezdhetjük napi 10 perccel.
Nem ismerem önöket,
én hihetetlenül lusta vagyok, ha testmozgásról van szó.
Hihetetlenül lusta.
Puszta hiúságból sosem tornáznék,
mert ki törődik 5-10 kiló plusszal vagy mínusszal?
(Nevetés)
Tényleg. Egyszerűen nem érdekel.
De az a tanulmány az alzheimer megelőzéséről,
a lehetőségről,
hogy megőrizzük szabadságunkat és függetlenségünket öregségünkben,
nagyon ígéretes volt.
Elkezdtem gyalogolni, és meg kell mondjam,
energikusabbak leszünk és fogyunk is tőle,
egészségesebbnek és boldogabbnak érezzük magunkat.
Csak ajánlani tudom.
A második tipp a gondolkodásra ösztönző játékok.
Tanulmányok kimutatták, bármit tanulunk, bármilyen gondolkodtató játékot, játszunk,
annak nagyszerű a hatása.
Fontos, hogy interaktív legyen,
és kösse le az agyunkat.
Különösen jó, ha még szórakoztató is.
Tehát a passzív időtöltés
nem jobb a TV-nézésnél vagy az déli szunyókálásnál.
(Nevetés)
Az interaktív szórakozásba az agyat megmozgató játékok tartoznak,
amilyenek az Anti-AgingGames.com -on vannak.
Nem okvetlen szükségesek ehhez a mi játékaink,
bármilyen tanulásnak nagyszerű a hatása.
Sakkozhatnak, bridzsezhetnek.
Tanulhatnak új hangszert, nyelvet vagy táncolni.
Ha ennek valami köze van társasághoz vagy testmozgáshoz, annál jobb.
Tanuljanak társastáncot.
Nem kell, hogy jók legyenek benne.
Megpróbálhatják a Tae-Bót, a flamencót, gitározhatnak.
Mindegy, mit.
Lényeg, hogy mást csináljanak, mint amit szoktak egész nap,
így agyuk új idegkapcsolatokat épít.
és annak nagyon jó a hatása.
Harmadik tipp, kerüljék a mérgeket.
Azt mindenki tudja, hogy ólom van a dohányfüstben.
Amit talán nem tudnak,
hogy a fél életen át tartó dohányzás megduplázza a későbbi demencia esélyét.
Amit nem tudtam, hogy még egy alkalmi cigaretta,
a társasági dohányzás is azt okozza,
hogy a hajszálerek úgy működnek, mint mérgezés esetén,
és tudják, miért?
Mert valóban mérget kapnak.
(Nevetés)
Ezt el szeretnénk kerülni.
Szintén elkerülnénk –
nem tudni, mi a helyzet az alumíniummal,
nem tudjuk, hogy ezeknek van-e következményük,
de ha lehet, kerüljük el inkább.
Szintén kerüljük a mérgező anyagokat a mindennapjainkban.
Van itt egy oldal, a cosmeticsdatabase.com,
megadhatjuk neki samponunkat, fogkrémünket,
szappanunkat, arckrémünket, napolajunkat és minden tisztítószert,
és megmondja, mennyire mérgező
egy 1-től 10-ig terjedő skála szerint,
így megtalálhatjuk, mi mérgező, mi nem,
és mit használhatunk helyette, ami biztonságosabb.
Negyedik tipp: legyenek társas kapcsolataink.
Egy Harvard-tanulmány kimutatta, hogy akinek van öt társas kötődése,
akik olyanokkal töltik idejüket, akiket kedvelnek,
– a munkatársakat ne számoljuk ide,
ha őszinték vagyunk, őket nem igazán élvezzük –,
(Nevetés)
tehát töltsük ilyen emberekkel az időnket.
A társas kapcsolatokkal rendelkezők szellemi hanyatlása fele sincs
azokéinak, akik többnyire magányosak,
A magány szörnyű az ember számára.
Tehát fontos, hogy társas lények maradjunk.
Ha kevés a barátunk, ha mostanában költöztünk új helyre,
ha épp szabadulnánk tőlük, mert rossz hatással vannak ránk,
akkor az utolsó tippjeim után
próbáljanak keresni valami helyet maguknak,
én a nők számára ismerek ilyeneket,
de nyilván vannak csoportok a férfiak számára is,
csak nem tudom, mik ezek.
(Nevetés)
Koedukált csoportok.
Az önkéntesség is kiváló lehetőség új, nagyszerű barátokat találni.
Nagyszerű a VolunteerMatch.org,
az Idealist.org.
A Los Angeles-ieknek ott a laworks.com, rengeteg projekttel,
remek hely.
A következő, hogy ha van célja és iránya életünknek, az nagyon jót tesz.
A Rush University Medical Center kutatói azt találták,
hogy akiknél az életcél és az életirány nagyon fontos,
2,4-szer kisebb a demencia előfordulása,
mint akiknél kevésbé.
Ez azt jelenti az önök számára,
találjanak valami célt, ami kívül esik a szűkebb köreiken,
önmagukon. barátaikon, családon, ismerőseiken.
bármilyen célt, ami fontos számukra.
Lényegtelen, mi az; amíg fontos számunkra,
rendszeresen foglalkozzunk vele.
Ez nagyon jó az önök számára és a társadalomnak is.
Vegyenek rá erre másokat is.
Ha azokra gondolunk, akik itt ülnek,
az előttünk volt két generáció
bontogatta a szexizmus és a rasszizmus határait,
és ma ők tesznek a homofóbia ellen,
és itt sokkal több a tennivaló.
Válasszanak egy önöknek fontos célt, menjenek és dolgozzanak érte,
a fejük és a társadalom egyaránt hálás lesz önöknek.
A következő, hogy lazítsanak.
A relaxáció nagyon jót tesz.
Azt mondtam, jó dolgokat fogok mondani.
Menjenek fürdőbe, lazuljanak el, bármi dolguk is van.
meditáljanak, jógázzanak, olvassanak.
Én mozgás közben szeretek relaxálni,
sétálni a természetben meg hasonlók.
Tehát bármi dolguk van is, ez tényleg jó,
mert a stressz összezsugorítja az agyat.
Ezt nem szeretnénk.
A stressz áthuzalozza az agyat.
Hatással van a memóriára, a döntéshozatalra.
Tényleg oda vezet, hogy összekutyulja bennünk az érzelmi szabályozás rendszerét.
Tehát árt.
Épp az Anti.AgingGames megalapítása volt a napi munkám,
és ez sok stresszel járt,
amikor olvastam a tanulmányt a stressz agyzsugorító hatásáról.
(Nevetés)
Ez azt mondja, hogy akinek a munkája sok stresszel jár,
és kevés a ráhatása,
sok a főnöke, akik mind ellentétes dolgokat mondanak,
az különösen rossz...
ez stresszes, és zsugorítja az agyat.
Azt éreztem: hát, ez az én munkámról szól.
(Nevetés)
Úgy döntöttem, otthagyom.
És végül nem sokkal ezután otthagytam.
Ha ilyen az állásunk, kezdjünk egy másik után nézni.
Nincs erre szükségünk. Az egészségünk többet ér.
A következő tipp, hogy működjünk együtt orvosunkkal.
A jó orvos a megelőzésre teszi a hangsúlyt.
Sokan azért ragaszkodnak orvosukhoz, mert kedves, és már ismerik.
Ez nem elég ok kitartani.
Olyat szeretnénk, aki ért a megelőzéshez,
ért a táplálkozáshoz, a tornához,
érti a nyújtás fontosságát.
érti a különféle dolgok kölcsönhatását.
Hogy miért?
Brokkoli és karfiol kétszer egy héten
nagyon jót tesz.
Legalább 20%-kal csökkenti
a különféle rákok esélyét.
Ha viszont pajzsmirigy-problémánk van,
akkor az csak rosszabb lesz tőle.
A jó orvos tudja ezt.
Lehetetlenség magunknak számon tartani minden anyagot.
A jó orvos elmondja,
miként függnek össze táplálékkiegészítők más dolgokkal.
Tényleg nagyon fontos ezt tennünk,
mert a dolgok hatnak egymásra, összefüggenek.
Általában a szükséges vitaminok nagy részét
zöldségből és gyümölcsből akarjuk bevinni,
nem pedig kiegészítőkből,
de az orvos tanácsolhatja, hogy szedjünk valami kiegészítőt is.
A jó orvos tudja, hogyan tegyük.
Pl. a B12 vitamin hiánya
összefügg a memóriavesztéssel,
de nem egyszerűen kiegészítőt szedünk,
mert nem tudjuk, felszívódik-e.
A jó orvos tudja, hogyan lehet a vérből megállapítani,
felszívódik-e vagy sem,
és ha nem, akkor havonta injekcióra van szükség .
Tehát, keressünk egy jó orvost
és tekintsük partnernek egy egész életre.
A következő tipp: védjük a fejünket.
Akiknek volt fejsérülésük,
2-3-szor esélyesebbek az alzheimerre.
Ha volt is fejsérülésünk a múltban,
ne ijedjünk meg, a dolog sok tényezőtől függ:
fejünk melyik része sérült meg, meddig voltunk eszméletlenek,
ilyesmi,
de mostantól védjük a fejünket.
Viseljünk sisakot biciklizéskor.
Fejünk az autóban sérülhet a legnagyobb eséllyel.
Használjuk mindig a biztonsági övet.
Legyünk óvatosak;
legyen ez az elsődleges szempontunk,
és sose sms-ezzünk vezetés közben.
Aki sms-esezik, 23-szor nagyobb eséllyel szenved balesetet,
mint aki nem.
Egy tanulmány szerint ennek a kockázata
a volán mellett fölhajtott 4 pohár italéval egyezik meg.
Ha valaki sms-ezik, húzódjon le.
Ha valóban fontos, húzódjon le.
Az utolsó előtti tippem,
a mediterrán étrend, ami nagyon jót tesz.
A kipróbált étrendek közül ez az egyik, ami valóban jó.
Mondják rá azt is: "színesen enni".
A mediterrán étrendben napi 7-10 alkalommal szerepel
gyümölcs vagy zöldség.
Tudom, hogy ez soknak tűnik,
de tényleg nehéz súlyt felszedni zöldségekkel és gyümölccsel.
Így eltelünk vele,
és leadunk súlyunkból.
A legjobb, hogy friss.
és jó benne kakukkfű is.
A mediterrán étrendben sok a hal,
lehetőleg nem tenyésztett, kétszer egy héten.
Esznek diót, mandulát, mogyorót,
lehetőleg sótlant.
Babok, hüvelyesek,
senki nem tudja, mik a hüvelyesek.
(Nevetés)
A földimogyoró és a bab,
(Nevetés)
és itt társadalmi összetevője is van a mediterrán vidék étrendjének.
Az utolsó tippem az önök számára,
hogy a pozitív világlátás
sokat számít.
Ha azt kérdezik, tudósként mit gondolok,
azt mondom, valamennyit számít.
De úgy tűnik, hogy sokkal többet számít, mint ahogyan bárki is gondolta volna.
Itt van az ún. "nővér-tanulmány".
600 078 nővér életét követték végig,
és közülük sokan beleegyeztek,
hogy haláluk után felboncolják őket.
Felnyitották az agyukat, hogy megnézzék, mi történt,
és hogyan korrelál az alzheimerrel.
Azt találták, hogy azok a nővérek,
akik a leggyakrabban használták a pozitív érzelmekre utaló szavakat,
tehát pozitív volt a világlátásuk,
nemcsak szebben öregedtek,
tovább és egészségesebben éltek,
de ami valóban megdöbbentő volt,
hogy néhány esetben, amikor felnyitották az agyukat,
és beléje néztek,
megtalálták az alzheimer fizikai jellemzőit anélkül,
hogy a tünetek valaha is jelentkeztek volna.
A pozitív világlátás védi tehát az idegrendszert,
ami tényleg nagyszerű,
a tudósoknak tanulmányozni kell majd ezt,
de tudjunk róla, hogy ez is létezik.
A magunk érdekében hagyjuk el a negatív gondolatokat.
Pofázzunk vissza.
Az agyunk nem ismeri a különbséget az igaz és hamis között.
Pofázzunk vissza.
Ejtsük a negatív barátokat, keressünk inkább pozitívakat!
Ne felejtsük meglátni a lehetőséget minden kihívásban,
ez tényleg jó dolog.
Tanuljunk a tévedésekből
és ne rágódjunk rajta!
És végül,
megadom a VIP-kódot az oldalhoz.
Ha felmennek az Anti-AgingGames.com oldalra,
és a TEDxVIP vagy a TEDVIP kódot használják,
betűköz nélkül,
akkor egy hónapig ingyen használhatják az Anti-AgingGames-t.
Utána kedvezményes árat kaphatnak,
9,95 $/hó családi vagy baráti árat,
az egyébként 12,99 $/hó árból.
Ha tetszik, maradjanak,
mi az összes nyereségünket
a TEDxVIP kód összes nyereségét
különféle jótékony célokra fordítjuk.
Fő célunk az élet könnyebbé tétele az egész világban.
Az USA-ban ez az alzheimer megelőzésére irányuló
kutatások támogatását jelenti,
és a rákkutatásét, és a demencia megelőzésének kutatásáét,
és néhány terápiás kutatásét.
Külföldön mások a hangsúlyok,
ott többet lehet elérni tiszta ivóvízzel,
maláriától védő hálóval és hasonlókkal.
Egészségügyi felvilágosítás.
Tehát ezzel foglalkozunk.
Adózás előtti nyeresége 20%-át költi a cég jótékonyságra.
Ha tetszenek tippjeink és értékesnek találják őket,
kérem, terjesszék őket.
Évekig kutattunk, hogy ezeket átadhassuk önöknek.
Köszönöm.
(Taps)